Diari Oficial de la Generalitat Valenciana


Sumari del DOGV 9829, del 16-04-2024 (2024/3159)

Anunci de consulta pública prèvia del projecte d'ordre de la Conselleria d'Educació, Universitats i Ocupació per la qual s'aproven les bases reguladores del Programa de foment d'ocupació per a la contractació de persones desocupades qe pertanyen a col·lectius desfavorits a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3159


Data del document
:   11-04-2024

Organisme emissor
:   Labora, Servici Valencià d'Ocupació i Formació

Tipus de document
:   Anunci

Descriptors 

:   * Labora, Servici Valencià d'Ocupació i Formació

Anunci de consulta pública prèvia del projecte d'ordre de la Conselleria d'Educació, Universitats i Ocupació per la qual s'aproven les bases reguladores del Programa de foment d'ocupació per a la contractació de persones desocupades qe pertanyen a col·lectius desfavorits a la Comunitat Valenciana.  
 [2024/3159]  
En compliment de l'article 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, es planteja la consulta pública, abans de l'elaboració per esta conselleria de l'orde per la qual s'aproven les bases reguladores del programa de foment d'ocupació per a la contractació de persones desocupades que pertanyen a col·lectius desfavorits a la Comunitat Valenciana, durant un període de deu dies naturals, a comptar de l'endemà hàbil de la publicació d'esta consulta en el DOGV, a fi d'obtindre l'opinió de les persones i les organitzacions potencialment afectades, en consideració a l'impacte que poguera tindre.  
  
En la fitxa adjunta es descriuen els problemes que es pretenen resoldre amb este projecte, les raons de la seua necessitat i l'oportunitat de la seua aprovació, els objectius que pretén i una anàlisi d'altres possibles alternatives (tant de tipus normatiu com d'una altra naturalesa) per a solucionar la problemàtica detectada.  
Les aportacions i les opinions referides al projecte es realitzaran dins del termini esmentat a través del portal de participació ciutadana de la Generalitat GVA Participa, apartat «Legislació col·laborativa», l'enllaç de la qual és Legislació col·laborativa - Consulta prèvia (gva.es).  
També podran presentar-se a través de l'adreça de correu electrònic mvodwrxtjhico@tot.wb.  
  
València, 11 d'abril de 2024.- El director general del Servei Valencià d'Ocupació i Formació: Antonio Galvañ Díez.  
  
  
A) Problemes que es pretenen solucionar amb la iniciativa. Es pretén incorporar un major espectre de persones destinatàries finals i de potencials entitats beneficiàries per a aconseguir que els treballadors desfavorits puguen integrar-se en les plantilles de les grans empreses.  
  
B) Necessitat i oportunitat de l'aprovació. Considerant les limitacions de la resta d'ajudes a la contractació per tractar-se d'ajudes sotmeses al règim de minimis, és convenient regular un programa de subvencions complementari mitjançant ajudes compatibles amb el mercat interior per a permetre solucionar els problemes indicats.  
  
C) Objectius de la norma. Aprovar les bases que regiran la concessió de subvencions destinades a fomentar la contractació de persones desocupades que pertanyen a col·lectius desfavorits en l'àmbit territorial de la Comunitat Valenciana.  
D) Possibles solucions alternatives reguladores i no reguladores. En l'àmbit competencial de la Generalitat, no existia altra possible solució ni alternativa reguladora ni no reguladora.